

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2021.gada 28.janvārī Nr.47

 (protokols Nr.2, 46.p.)

**Par izmaiņām telpu nomas līgumā**

Priekuļu novada pašvaldības dome izskata Gundegas Meinertes ārsta prakses Gundegas Meinertes personā, juridiskā adrese Raiņa iela 8, Priekuļi, Priekuļu pagasts, Priekuļu novads, 2021.gada 26.janvāra iesniegumu (reģ.26.01.2021. Priekuļu novada pašvaldībā Nr.3.1-5.2/2021-630) par nomas līguma slēgšanu uz papildus telpām ģimenes ārsta prakses vajadzībām sakarā ar pacientu skaita pieaugumu un vakcinācijas darbu veikšanu.

Izvērtējot pašvaldības rīcībā esošo informāciju, konstatēts, ka:

1. Priekuļu novada pašvaldībai pieder nekustamais īpašums Raiņa iela 8, Priekuļos, Priekuļu pagastā, Priekuļu novadā, kas sastāv no zemes 0,7232 ha platībā un nedzīvojamās ēkas. Īpašums reģistrēts Priekuļu pagasta zemesgrāmatas nodalījumā 100000456937.
2. Ar Gundegas Meinertes ģimenes ārsta praksi par nedzīvojamo telpu ar kopējo platību 38,9 m2 nomu Raiņa ielā 8, Priekuļos, Priekuļu pagastā, Priekuļu novadā, 2020.gada 2.janvārī noslēgts nomas līgums Nr.6.47/2020-8 uz laiku līdz 2024.gada 31.decembrim.
3. Nomniekam nav parādsaistību ar Priekuļu novada pašvaldību, līdz šim tas ir labticīgi pildījis nomas līguma nosacījumus;
4. Likuma “Par pašvaldībām” 15.panta 6.punkts nosaka: *“Pašvaldībām ir šādas autonomās funkcijas: nodrošināt veselības aprūpes pieejamību”.*
5. Saskaņā ar LR Ministru kabineta „Publiskas personas mantas iznomāšanas noteikumi” 31.punktu nomas tiesību izsoli nav nepieciešams rīkot, ja privātpersona telpu noma ir nepieciešama publiskas funkcijas uzdevuma veikšanai.
6. Saskaņā ar Administratīvo teritoriju un apdzīvoto vietu likuma Pārejas noteikumu 20. punktu pašvaldības, kuru administratīvi teritoriālās reformas ietvaros apvieno, var (..) iznomāt savu nekustamo īpašumu tikai pēc tam, kad saņemts pozitīvs apvienojamo pašvaldību finanšu komisijas lēmums.

Ņemot vērā iepriekš minēto, pamatojoties uz likuma ”Par pašvaldībām” 14.panta pirmās daļas 2.punktu, otrās daļas 3.punktu, 15.panta 6.punktu, 21.panta pirmās daļas 14.punkta b) apakšpunktu un Latvijas Republikas Ministru kabineta 2018.gada 20.februāra noteikumu Nr.97 „Publiskas personas mantas iznomāšanas noteikumi” 4.punkta 4.1.apakšpunktu, 12.punktu, 15.punktu un 31.punktu, elektroniski balsojot tiešsaistē, PAR –14 (Elīna Stapulone, Aivars Tīdemanis, Aivars Kalnietis, Arnis Melbārdis, Mārīte Raudziņa, Juris Sukaruks, Sarmīte Orehova, Māris Baltiņš, Dace Kalniņa, Jānis Ročāns, Elīna Krieviņa, Baiba Karlsberga, Jānis Mičulis, Ināra Roce), PRET –nav, ATTURAS –nav, Priekuļu novada dome **nolemj**:

1. Veikt izmaiņas ar Gundegas Meinertes ārsta praksi, Gundegas Meinertes personā, juridiskā adrese Raiņa iela 8, Priekuļi, Priekuļu pagasts, Priekuļu novads, 2020.gada 2.janvārī noslēgtajā nomas līgumā papildinot nomas objektu ar nedzīvojamām telpām Nr. 14, Nr.21 un Nr.25 ar kopējo platību 22,25 m2, Raiņa ielā 8, Priekuļos, Priekuļu pagastā, Priekuļu novadā.
2. Nomas maksai saglabāt iepriekšējā nomas līguma nosacījumus, tas ir 0,53 EUR mēnesī par 1 (vienu) m2 kopējās platības un pievienotās vērtības nodokli.
3. Atbildīgā par lēmuma izpildi nekustamā īpašuma speciāliste L.S.Berovska.
4. Kontrole par lēmuma izpildi Attīstības nodaļas vadītājai V.Lapselei.

*Šo lēmumu var pārsūdzēt viena mēneša laikā no tā spēkā stāšanās dienas Administratīvās rajona tiesas attiecīgajā tiesu namā pēc pieteicēja adreses (fiziska persona- pēc deklarētās dzīvesvietas vai nekustamā īpašuma atrašanās vietas, juridiska persona- pēc juridiskās adreses vietas).*

*Saskaņā ar Administratīvā procesa 70.panta pirmo un otro daļu, lēmums stājas spēkā ar brīdi, kad tas paziņots adresātam, sūtot pa pastu – septītajā dienā pēc tā nodošanas pastā.*

Domes priekšsēdētāja (paraksts) Elīna Stapulone